【注释】
【杨子渡】杨侯封子于金陵,故名曰:杨子渡。
【谢公墩】在金陵谢安登眺处。
【桃叶渡】地名。在南京秦淮、青溪两水合流处,因晋朝王献之送其爱妾桃叶于此,作桃叶歌三首,因而得名。【原注】王献之妾名桃叶,渡江以歌送之。曰:桃叶复桃叶,渡江不用楫。
【携榼ㄎㄜˋ】古代的一种盛酒器。文选˙刘伶˙酒德颂:止则操执瓢,动则挈榼提壶。唐˙白居易˙风雨中寻李十一因题船上诗:小榼沽清醑,行厨煮白鳞。
【杏花村】种有很多杏花的村庄。词章中描写春景时的常用词。唐˙杜牧˙清明诗:借问酒家何处有?牧童遥指杏花村。【原注】在金陵。
【碑堕泪】晋.羊祜(公元221~278)字叔子,晋南城人。武帝时镇襄阳,绥怀远近,甚得江汉人心,与陆抗对境,务修德以怀吴人,官至征南大将军,陈伐吴之计,后病卒,南州民为之罢巿巷哭,为立碑岘山,望其碑者皆流泪,时称为堕泪碑。
【赋招魂】楚辞篇名。史记屈原传以为屈原所作,王逸楚辞章句以为宋玉所作。招魂对象有三说:屈原招楚怀王魂、宋玉招屈原魂、屈原自招其魂。【原注】楚国宋玉哀师屈原之死,作招魂赋。
【埋金】秦王埋金于金陵钟山,以镇王气焉。
【种玉】杨雍伯设义桨给行旅,一人与之石。曰:种之生玉。【蓝田种玉】杨伯雍种玉获美妇之事。幼学琼林˙卷二˙婚姻类:蓝田种玉,雍伯之良缘。后比喻女子受孕,珠胎暗结。
十四 寒
家对国,治对安。地主对天官。坎男对离女,周诰对殷盘。三三暖,九九寒。杜撰对包弹。古壁蛩声匝,闲亭鹤影单。燕出帘边春寂寂,莺闻枕上漏珊珊。池柳烟飘,日夕郎归青锁闼;砌花雨过,月明人倚玉栏杆。
肥对瘦,窄对宽。黄犬对青鸾。指环对腰带,沉钵对投竿。诛佞剑,进贤冠。画栋对雕栏。双垂白玉筋,九转紫金丹。陕右棠高怀召伯,河南花满忆潘安。陌上芳春,弱柳当风披彩线;池中清晓,碧荷承露捧珠盘。
行对卧,听对看。鹿洞对鱼滩。蛟腾对豹变,虎踞对龙蟠。风凛凛,雪漫漫。手辣对心酸。莺莺对燕燕,小小对端端。蓝水远从千涧落,玉山高并两峰寒。至圣不凡,嬉戏六龄陈俎豆;老莱大孝,承欢七衮舞斑斓。
【注释】
【周诰】书经周书中,大诰、召诰、康诰、酒诰、洛诰等篇的合称。唐˙韩愈˙进学解:上规姚姒,浑浑无涯,周诰殷盘,佶屈聱牙。
【殷盘】殷王盘庚。文选˙张衡˙东京赋:论其迁邑易京,则同规乎殷盘。
【三